বিশ্বের ইতিহাস
হযরত মুহাম্মদ আনুমানিক ৫৭০ খ্রিস্টাব্দে আরব উপদ্বীপের মক্কায় জন্মগ্রহণ করেন। মুহাম্মদের আগে আরব গোত্র বা জাতিগুলি ঐক্যবদ্ধ ছিল না। তারা ভিন্ন ভিন্ন দেবদেবী বা শ্বরের উপাসনা করত। মুহাম্মদ ছিলেন মক্কায় বসবাসকারী একজন রাখাল ও ব্যবসায়ী। ৬১০ খ্রিস্টাব্দে ৪০ বছর বয়সে এসে তিনি ফেরেশতা জিব্রাইলের সাক্ষাৎ লাভ করেন এবং অবহিত হন যে তাঁকে আল্লাহ বা ঈশ্বরের নবী তথা বার্তাবাহকের মর্যাদা দেওয়া হয়েছে। এর পর থেকে তিনি এক আল্লাহ বা ঈশ্বরের প্রতি বিশ্বাস আনার ব্যাপারে ধর্মীয় প্রচারণা চালানো শুরু করেন। এই ধর্মের নাম দেওয়া হয় ইসলাম, যার ভাবানুবাদ দাঁড়ায় “(আল্লাহর ইচ্ছার প্রতি) আনুগত্য”।
সিরিন বিনতে শামউন
সিরিন বিনতে শামউন প্রথম জীবনে ছিলেন একজন মিসরীয় কিবতি খ্রিস্টান। রাজা মুকাওকিস ৬২৮ খ্রিস্টাব্দে সিরিন বিনতে শামউন এবং তাঁর বোন মারিয়া কিবতিয়াকে নবী মুহাম্মাদ (ছাল্লাল্লাহু আলাইহি ওয়া সাল্লাম)-এর কাছে উপহার হিসেবে প্রেরণ করেন। তারা দু'জনই তখন ইসলাম গ্রহণ করেন। ইসলামের মহাকবি হাসসান বিন সাবিতের সঙ্গে তাঁর বিবাহ হয়। তাদের এক পুত্রের নাম আব্দুর রহমান ইবন হাসসান।.